CELEX: 62015CN0141
Language: sk
Date: 2015-03-25 00:00:00
Title: Vec C-141/15: Návrh na začatie prejudiciálneho konania, ktorý podal Tribunal administratif de Rennes (Francúzsko) 25. marca 2015 – Doux SA, Maître Sophie Gautier, konajúca ako nútená správkyňa spoločnosti Doux SA, SCP Valliot-Le Guenevé-Abittbol, v zastúpení: Me Valliot, konajúci ako nútený správca spoločnosti Doux SA/Établissement national des produits de l’agriculture et de la mer (France AgriMer)

8.6.2015   
            
            
               SK
            
            
               Úradný vestník Európskej únie
            
            
               C 190/4
            
         Návrh na začatie prejudiciálneho konania, ktorý podal Tribunal administratif de Rennes (Francúzsko) 25. marca 2015 – Doux SA, Maître Sophie Gautier, konajúca ako nútená správkyňa spoločnosti Doux SA, SCP Valliot-Le Guenevé-Abittbol, v zastúpení: Me Valliot, konajúci ako nútený správca spoločnosti Doux SA/Établissement national des produits de l’agriculture et de la mer (France AgriMer)
   (Vec C-141/15)
   (2015/C 190/04)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif de Rennes
   
      Účastníci konania pred vnútroštátnym súdom
   
   
      Žalobkyne: Doux SA, Maître Sophie Gautier, konajúca ako nútená správkyňa spoločnosti Doux SA, SCP Valliot-Le Guenevé-Abittbol, v zastúpení: Me Valliot, konajúci ako nútený správca spoločnosti Doux SA
   
      Žalovaný: Établissement national des produits de l’agriculture et de la mer (France AgriMer)
   
      Prejudiciálne otázky
   
   
               1.
            
            
               Predstavuje prahová hodnota obsahu vody stanovená článkom 15 nariadenia (ES) č. 543/2008 (1) a jeho prílohami VI a VII požiadavku „primeranej a prijateľnej obchodnej kvality“ v zmysle článku 28 ods.1 nariadenia Komisie (ES) č. 612/2009 (2) a rozsudku zo 7. septembra 2006, Nowaco Germany GmbH/Hauptzollamt Hamburg-Jonas?
            
         
               2.
            
            
               Môže sa mrazená hydina, pri ktorej došlo k prekročeniu prahovej hodnoty obsahu vody stanovenej článkom 15 nariadenia (ES) č. 543/2008 a jeho prílohami VI a VII, ak je sprevádzaná zdravotným osvedčením vydaným príslušným orgánom, predávať v rámci Únie za normálnych podmienok v zmysle článku 28 nariadenia Komisie (ES) č. 612/2009, a ak nie, za akých podmienok sa môže predávať?
            
         
               3.
            
            
               Skutočnosť, že prahová hodnota obsahu vody zostáva na úrovni 5,1 % podľa prílohy VI nariadenia zo 16. júna 2008 a už niekoľko desaťročí nebola upravená napriek údajným zmenám v chovných postupoch a kritikám vyjadreným v niektorých vedeckých štúdiách, že táto limitná hodnota nevyhovuje súčasným potrebám, je alebo nie je v súlade s právom Európskej únie, a najmä so zásadou právnej istoty?
            
         
               4.
            
            
               Sú prílohy VI a VII nariadenia (ES) č. 543/2008 dostatočne presné na uskutočnenie kontrol podľa článku 15 nariadenia alebo Francúzsko malo prijať „podrobné praktické pravidlá pre kontroly“„vo všetkých etapách predaja“ s tým, že by to spôsobilo nemožnosť namietať voči kontrolám uskutočneným v etape vývozu výrobkov?
            
         
               5.
            
            
               Môžu sa žiadosti o kontrolnú analýzu, ktoré sa podľa článku 16 ods. 2 nariadenia č. 453/2008 v spojení s jeho odsekom 5 vzťahujú na výsledky kontrol na bitúnkoch, rozšíriť na kontroly uskutočnené v etape predaja vyvážaných výrobkov, a to za prítomnosti strán, najmä podľa článku 41 Charty základných práv Európskej únie?
            
         
      (1)  Nariadenie Komisie (ES) č. 543/2008 zo 16. júna 2008, ktorým sa zavádzajú podrobné pravidlá uplatňovania nariadenia Rady (ES) č. 1234/2007 o obchodných normách pre hydinové mäso (Ú. v. EÚ L 157, s. 46).
   
      (2)  Nariadenie Komisie (ES) č. 612/2009 zo 7. júla 2009, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky (Ú. v. EÚ L 186, s. 1).